CELEX: 62013CN0469
Language: sk
Date: 2013-08-30 00:00:00
Title: Vec C-469/13: Návrh na začatie prejudiciálneho konania, ktorý podal Tribunal di Verona (Taliansko) 30. augusta 2013 — Shamim Tahir/Ministero dell’Interno a Questura di Verona

22.2.2014   
            
            
               SK
            
            
               Úradný vestník Európskej únie
            
            
               C 52/25
            
         Návrh na začatie prejudiciálneho konania, ktorý podal Tribunal di Verona (Taliansko) 30. augusta 2013 — Shamim Tahir/Ministero dell’Interno a Questura di Verona
   (Vec C-469/13)
   2014/C 52/44
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunal di Verona
   
      Účastníci konania pred vnútroštátnym súdom
   
   
      Žalobca: Shamim Tahir
   
      Žalovaní: Ministero dell’Interno, Questura di Verona
   
      Prejudiciálne otázky
   
   
               1.
            
            
               Má sa článok 7 ods. 1 smernice 2003/109 (1) vykladať tak, že podmienka oprávneného a nepretržitého pobytu v členskom štáte v trvaní piatich rokov uvedená v článku 4 ods. 1 smernice, ktorej splnenie musí byť doložené pri podaní žiadosti o povolenie na dlhodobý pobyt, sa môže týkať aj inej osoby než je osoba podávajúca žiadosť, a teda jej rodinného príslušníka v zmysle článku 2 písm. e) smernice?
            
         
               2.
            
            
               Má sa článok 13 prvá veta smernice 2003/109 vykladať tak, že medzi priaznivejšie podmienky, za ktorých môžu členské štáty vydať povolenia na dlhodobý pobyt EÚ s trvalou alebo neobmedzenou platnosťou, patrí aj podmienka, ktorá rozširuje možnosť uplatnenia podmienky oprávneného a nepretržitého pobytu v trvaní piatich rokov v dotknutom štáte vyžadovanej podľa v článku 4 ods. 1 tejto smernice na priznanie postavenia osoby s dlhodobým pobytom, ktorú splnila osoba, ktorej už bolo priznané postavenie osoby s dlhodobým pobytom, na jej rodinných príslušníkov definovaných v článku 2 písm. e) smernice bez ohľadu na dĺžku ich pobytu na území členského štátu, v ktorom sa podáva žiadosť?
            
         
      (1)  Smernica Rady 2003/109/ES z 25. novembra 2003 o právnom postavení štátnych príslušníkov tretích krajín, ktoré sú osobami s dlhodobým pobytom (Ú. v. EÚ L 16, s. 44; Mim. vyd. 19/006, s. 272).